WESNOTH(6)

NÉV
wesnoth - Harc Wesnothért, egy körökre osztott stratégiai játék fantázia témával

ÁTTEKINTÉS
wesnoth [BEÁLLÍTÁSOK] [ADATELÉRÉS_ÚTVONALA]

LEÍRÁS
A Harc Wesnothért egy körökre osztott stratégiai játék.

Győzd le az összes ellenséges vezért egy jól összeállított sereggel, figyelmesen kezelve az aranyad és falvaid. Minden egységnek megvannak a maga erősségei és gyengéi; ahhoz, hogy nyerj, hozd ki seregedből a legjobbat, miközben ellenfeleidnek ugyanezt ne tedd lehetővé. Ahogy az egységek tapasztalatot szereznek, új képességekre tesznek szert, és egyre erősebbé válnak. Játssz a saját anyanyelveden, mérettesd meg képességeidet az okos számítógépes ellenfél ellen, vagy csatlakozz a Wesnoth on-line játékosainak nagy közösségéhez! Hozd létre a saját egységeidet, pályáidat, hadjárataidat, és oszd meg őket másokkal is!

BEÁLLÍTÁSOK

--bpp szám
    meghatározza az egy képpontra jutó bitek számát. Példa: --bpp 32

-c, --campaign
    közvetlenül a hadjárat menüt nyitja meg

--config-dir név
    a felhasználói beállítások könyvtárát név-re állítja a $HOME könyvtárban vagy Windows alatt a "Dokumentumok\Játékok" könyvtárban.

--config-path
    kiírja a játék felhasználói beállításait tartalmazó könyvtár nevét, majd kilép.

-d, --debug
    kibővített parancssori beállításokat tesz lehetővé a játékban (további információkért a parancssori módról lásd a Wikit a http://www.wesnoth.org/CommandMode címen).

--dummy-locales
    ál-lokalizációk használata bármilyen nyelvre váltáshoz, még ha az adott nyelv nincs is telepítve a rendszerre

-e, --editor file
    közvetlenül indítja a játékon belüli térképszerkesztőt. Ha a file változó meg van adva, az egyenértékű az -e --load opcióval.

--fps
    a képernyő sarkában megjeleníti az aktuális képkockák számát másodpercenként

-f, --fullscreen
    a játékot teljes képernyős módban indítja el.

--gunzip bemeneti_fájl.gz
    kitömörít egy gzip formátumú fájlt, majd .gz kiterjesztés nélkül eltárolja. A bemeneti_fájl.gz ezután törlődik.

--gzip bemeneti_fájl
    gzip formátumba tömörít egy fájlt, bemeneti fájl.gz-ként eltárolja, és törli az eredeti bemeneti fájl fájlt.

-h, --help
    megjeleníti a parancssori lehetőségek rövid leírását az alapértelmezett kimenetre, majd kilép.

-l, --load fájl
    betölti a fájl elmentést az alapértelmezett mentések könyvtárból. Ha az -e vagy --editor opciók szintén meg vannak adva, akkor elindítja a térképszerkesztőt a fájl elmentésben található térképpel. Ha az elérési útvonal egy könyvtárra mutat, a szerkesztő egy térképbetöltési párbeszédablakot fog nyitni.

--log-level=domain1,domain2,...
    beállítja a naplózási tartomány szintjét. Az all minden naplózási tartományra illeszkedik. Beállítható szintek: error, warning,info, debug. Alapértelmezettként az error szint van beállítva.

--logdomains
    Kilistázza az összes naplózási tartományt, majd kilép.

--max-fps
    a másodpercenkénti képkockák száma, ennek értéke 1 és 1000 között kell legyen, alapértelmezetten 50.

-m, --multiplayer
    a játékot többjátékos üzemmódban indítja el. A --multiplayer kapcsolóval használható egyéb opciókat bővebben lásd később.

--no-delay
    a játékot minden késleltetés nélkül indítja el grafikai teljesítménymérés céljából. Ez automatikusan bekapcsolódik a --nogui opció használatakor is.

--nocache
    letiltja a játék gyorsítótárát.

--nomusic
    a játékot zene nélkül indítja el.

--nosound
    a játékot hangok nélkül indítja el.

--path
    kiírja a játék adatkönyvtárának nevét, majd kilép.

-r XxY, --resolution XxY
    beállítja a képernyő felbontását. Példa: -r 800x600

--smallgui
    engedélyezi a felbontás lecsökkentését 800x480 pixelre, és néhány kezelőfelületi elemet átméretez.

-s, --server [kiszolgáló]
    csatlakozik a megadott kiszolgálóhoz, ha létezik ilyen, ellenkező esetben a beállításokban elsőként megadott kiszolgálóhoz csatlakozik. Például: --server server.wesnoth.org

-t, --test
    elindítja a játékot, és betölt egy kis teszthadjáratot.

--validcache
    feltételezi, hogy a gyorsítótár érvényes (veszélyes).

-v, --version
    kiírja a játék verziószámát, majd kilép.

-w, --windowed
    a játékot ablakos módban indítja el.

--with-replay
    visszajátssza a --load kapcsolóval betöltött játszmát.

Opciók --multiplayer módban
A csapatokra vonatkozó többjátékos opciókat a következőképpen jelöljük: szám, ahol a szám helyére a csapat számát kell beírni. Ez általában 1 vagy 2, de függ a kiválasztott pályán lévő játékosok maximális számától.

--algorithmszám=érték
    egy nem szabványos MI algoritmust választ a csapat irányítására. Lehetséges értékek: idle_ai és sample_ai.

--controllerszám=érték
    megadja az adott csapat irányítóját. Lehetséges értékek: human (ember) és ai (mesterséges intelligencia).

--era=érték
    ezzel az opcióval kiválaszthatod, hogy melyik korszakban szeretnél játszani az Alapértelmezett korszak helyett. A korszakot egy azonosítóval adhatod meg. A korszakok leírásai a data/multiplayer/eras.cfg fájlban találhatóak.

--exit-at-end
    a mérkőzés után azonnal kilép, nem jelenít meg semmilyen győzelmet vagy vereséget jelző üzenetet, ami a felhasználótól az Oké gomb megnyomását kívánná meg. Ez szkriptelt teljesítménymérés esetén lehet hasznos.

--nogui
    a játékot grafikus felhasználói felület nélkül indítja el. A --multiplayer opció előtt kell beírnod, hogy a kívánt hatást érd el.

--parmszám=név:érték
    további paramétereket ad meg az adott csapatnak. Ez a paraméter függ a --controller és a --algorithm kapcsolóknak megadott értékektől. Ezt általában csak a saját mesterséges intelligenciát fejlesztők használják (még nem készült hozzá teljes dokumentáció).

--scenario=érték
    kiválaszt egy többjátékos pályát. Az alapértelmezett pálya azonosítója a multiplayer_The_Freelands (Szabad földek).

--sideszám=érték
    választani lehet az aktuálisan beállított korszak fajai közül az adott csapatnak. A fajokat egy azonosító jelöli. A fajok leírásai a data/multiplayer.cfg fájlban találhatóak.

--turns=érték
    megadja az adott játszma köreinek maximális számát. Ez alapértelmezetten 50.

SZERZŐ
Írta: David White <davidnwhite@verizon.net>.
Szerkesztették: Nils Kneuper <crazy-ivanovic@gmx.net>, ott <ott@gaon.net> és Soliton <soliton.de@gmail.com>. Magyarra fordították: Gilluin <gilluin@citromail.hu>, Széll Tamás <tomi@digiflex.hu>, Pintér Csaba, Kádár-Németh Krisztián <krisztian.kad@gmail.com> és Udvari Gábor <gabor.udvari@gmail.com>.
Ennek a dokumentumnak az eredetijét Cyril Bouthors <cyril@bouthors.org> írta.
Látogasd meg a hivatalos honlapot: http://www.wesnoth.org/ illetve a magyar közösségi portált: http://wesnoth.fsf.hu/

SZERZŐI JOGOK
A szerzői jogok © 2003-2007 David White-ot <davidnwhite@verizon.net> illetik meg
Ez egy szabad szoftver; terjeszthető illetve módosítható a GNU Általános Közreadási Feltételek dokumentumában - 2. vagy későbbi verzió - leírtak szerint , melyet a Szabad Szoftver Alapítvány ad ki. Ez a program abban a reményben kerül közreadásra, hogy hasznos lesz, de minden egyéb GARANCIA NÉLKÜL, az eladhatóságra, vagy valamely célra való alkalmazhatóságra való származtatott garanciát is beleértve.

LÁSD MÉG
wesnoth_editor(6), wesnothd(6)